*КАЛЕНДАР – СХЕМА*

 *ЗА СЪЗДАВАНЕ НА МАСИВИ ЗА ПОЛЗВАНЕ, СТОПАНСКАТА 2015- 2016 г.*

1. Срок за подаване на декларации по чл. 69 от ППЗСПЗЗ–**31.07.2015 г. /**собственици/
2. Срок за подаване на заявления по чл.70 от ППСЗПЗЗ – **31.07.2015 г.** /ползватели/

Към заявленията по чл.70 от ППЗСПЗЗ се представят договори за наем и/или аренда. В заявленията по чл.70 се посочват **само регистрирани в ОСЗ договори** за наем или аренда на имоти, откъдето произтича и задължението на ползвателя да представи в ОСЗ сключените едногодишни договори за следващата стопанска година, които са неразделна част от заявленията по чл.70 от ППЗСПЗЗ.

При представяне на **едногодишни договори** за наем, в които е предвидена възможност за удължаване на срока на действие за още една стопанска година, е необходимо да се приложи, освен копие на първоначалния договор и оригинален екземпляр на анекс за продължаване на срока за още една година.

Към договор за пренаемане задължително се прилага първичния договор за наем.

1. Изготвяне на предварителен регистър на имотите- от подадените декларации и заявления по чл.69 и чл.70 от ППЗСПЗЗ. – срок до **01.08.2015 г**
2. Задължително ползвателите трябва да са платили „бели петна“ от одобрени споразумения за предходни стопански години
3. ОТСТРАНЯВАНЕ НА ЗАСТЪПВАНИЯ И ДУБЛИРАНИ ИМОТИ **В СРОК НЕ ПО КЪСНО ОТ 15.08.2015 Г .**
4. До **05.08.2015 г** със Заповед на директора на ОДЗ се сформира комисия за всяко землище.
5. Комисията назначена със заповед на директора в срок **20.08.2015** определя границите на масивите и изготвя карта на масивите за ползване и **регистър на имотите.**
6. **СРОК ЗА СКЛЮЧВАНЕ НА СПОРАЗУМЕНИЕТО ДО 30.08.2015 г**.
7. При условие че НЕ се постигне споразумение, назначената със заповед комисия съставя проект за разпределение на масивите до **15.09.2015** г .
8. Директорът на областна дирекция "Земеделие" издава заповед за разпределение на масивите в землището в срок до **1 октомври на** съответната година.

**Одобрени образци на декларации, заявления и споразумение, могат да бъдат намерени в интернет страницата на Министерство на земеделието и храните и на ОД ”Земеделие” – гр. Сливен, като в декларациите се описват само РЕГИСТРИРАНИТЕ в общинската служба по земеделие договори, съгласно чл. 37б, ал. 1 от ЗСПЗЗ, т.е.** подаването на декларациите **не предхожда** представянето на правното основание, а е необходимо да се извърши ако не предварително, то поне едновременно с представянето на правното основание

 **В срок до 3 месеца от обявяването на заповедта, ползвателите на които със същата са определени земи по чл.37в ал. 3, т.2 от ЗСПЗЗ или т.н. „бели петна”, внасят по извънбюджетна сметка на ОД”Земеделие” –гр. Сливен, сума в размер на средното рентно плащане за съответното землище.**

***Тодор Братанов***

***Директор ОД ”Земеделие” гр. Сливен***